Bărbaţi înarmaţi au atacat o secţie de poliţie din Erevan. Doi dintre atacatori, răniţi de propriile grenade | VIDEO
Trei bărbaţi înarmaţi au atacat, duminică, o secţie de poliţie din districtul Nor-Nork din Erevan, capitala Armeniei, a anunţat Ministerul de Interne al Armeniei, potrivit Reuters.
Potrivit informaţiilor preliminare, doi dintre cei trei bărbaţi au fost răniţi ca urmare a detonării grenadelor de mână pe care le aveau asupra lor.
⚡️Armed individuals have reportedly stormed the building of a police department in Yerevan, Armenia – Local media Armlur
Initial reports suggest that a grenade detonated near the building, resulting in injuries. pic.twitter.com/Ts46wNiL2F
— NEXTA (@nexta_tv) March 24, 2024
Cel de-al treilea bărbat s-ar afla încă în faţa secţiei de poliţie cu o grenadă.
Agenţia rusă TASS a precizat că şeful poliţiei armene se află la faţa locului şi negociază cu bărbatul.
Agenţia de ştiri Interfax a relatat duminică, citând presa locală, că bărbatul înarmat ar putea aparţine organizaţiei Combat Brotherhood (Frăţia Combatanţilor), ai cărei aproximativ 50 de membri au fost reţinuţi în cursul zilei.
Ulterior, organizaţia a negat informaţiile privind implicarea sa, spunând că nu a avut nimic de-a face cu incidentul, relatează Sputnik Armenia.